# Rawalpindi

|  |
| --- |
| **Rawalpindi راولپنڈی** |
| [[Fail:{{{city image}}}|280px]] |
| **Maklumat Umum** |
| Negara | Pakistan |
| Wilayah | Punjab |
| Koordinat | {{coord|33|36|00|N|73|02|00|E|region:PK\_type:city|display=inline,title}} |
| Ketinggian | 500 m (1,640 ka) AMSL |
| Luas | 5,286 km2 (2,041 bt2) |
| Kod Dail | 051 |
| Zon waktu | PST (UTC+5) |
| Bil bandar | 8 |
| Populasi | 2,300,000 (1998) |
| Anggaran | 3,039,550 (2006) |
| **Kerajaan** |
| Nazim (Datuk bandar) | Raja Javed Akhlas |
| Bil. Majlis Kesatuan | 170 |
| **Lokasi** |
|  Lokasi di dalam Pakistan |
| **Laman** |
| **Laman web Kerajaan Rawalpindi** |

**Rawalpindi** (Urdu: **راولپنڈی**) adalah merupakan sebuah bandar di dalam Dataran Potwar berdekatan ibu negara Pakistan, Islamabad, di dalam wilayah Punjab. Ia juga merupakan ibu pejabat Angkatan Tentera Pakistan dan juga berkhidmat sebagai ibu negara semasa Islamabad dibina dalam 1960-an. Bandar ini memiliki banyak industri dan perkilangan. Lapangan Terbang Antarabangsa Islamabad sebenarnya terletak di Rawalpindi, dan ia memberi perkhidmatan selari dengan ibu negara berkenaan. Rawalpindi terletak di dalam wilayah Punjab, 275 km (171 batu) ke barat laut Lahore. Ia juga menjadi pusat petadbiran kepada Daerah Rawalpindi. Populasi Rawalpindi dianggarkan 3,039,550 penduduk.

## Sejarah

Rawalpindi, juga dikenali sebagai Pindi, mempunyai satu sejarah panjang sehingga beberapa milennium. Ahli arkaeologi percaya bahawa satu kebudayaan berlainan berkembang di dataran ini sejauh 3000 tahun ke belakang. Bahan peninggalan arkeologi yang ditemui membuktikan kewujudan penempatan Buddha sezaman dengan Taxila dan Kebudayaan Vedic (budaya Hindu). Taxila juga mempunyai kepentingan lain; berdasarkan Buku Rekod Dunia Guinness ia mempunyai universiti tertua di dunia - Universiti Takshashila.

## Alam sekitar dan masyarakat

Rawalpindi memang kelam-kabut tetapi secara relatifnya bersih daripada habuk. Kadar celik huruf adalah 70.5% (Januari 2006).Populasinya mengikut etnik dan bahasa adalah majmuk, yang mana terdiri dari kaum Pothohari, Punjab, Muhajir dan Pakhtun. Keadaan cuaca memang sangat tidak dapat diduga. Purata hujan tahunan adalah 36 inci. Dalam musim panas, suhu maksimum kadang kala boleh mencecah 52 °C, manakala ia boleh jatuh kepada -5 °C dalam musim sejuk.

Rawalpindi kini berkembang pesat ke arah sebuah bandar raya. Ia menawarkan pelbagai hotel, restoran, kelab, muzium dan taman yang menarik, salah satunya yang terbesar ialah Taman Negara Ayub. Selain itu ia menjadi pusat para pelancong melawat tempat-tempat percutian dan stesyen-stesyen bukit di kawasan sekitar Galiyat, seperti Murree, Nathia Gali, Ayubia, Abbottabad, Swat, Kaghan, Gilgit, Hunza, Skardu dan Chitral.

## Pendidikan

### Sekolah dan kolej

* Kolej kerajaan Viqar un Nisa (untuk wanita)
* Sekolah Antarabangsa Rawalpindi, Jalan Saidpur
* Sekolah Perdagangan Rawal, Jalan Utama Peshawar
* Kolej Kerajaan Gordon, Rawalpindi Kolej tertua di Rawalpindi, diasaskan pada 1891.

### Universiti

* Kolej Perubatan Tentera Darat (diasaskan pada 1977)
* Universiti Wanita Fatima Jinnah (sempena Fatima Jinnah)
* Universiti Pertanian Kontang, Rawalpindi
* Universiti Sains dan Teknologi Kebangsaan beribu pejabat di Rawalpindi
* Institut Teknologi Maklumat Rawalpindi

## Taman-taman di Rawalpindi

* Liaquat National Bagh
* Taman Jinnah
* Taman Ayub
* Taman Rumi
* Taman awam
* Taman Shah Balot

## Pengangkutan

Rawalpindi dilengkapi dengan jaringan jalan raya yang baik.

### Lapangan terbang

Lapangan Terbang Antarabangsa Chaklala sebenarnya terletak di Rawalpindi dan bukannya Islamabad. Ia menempatkan 25 syarikat penerbangan antarabangsa dan tempatan. Pakistan International Airlines (PIA), syarikat penerbangan utama Pakistan mempunyai banyak laluan dengan banyak penerbangan di dalam dan luar negara. Pembinaan lapangan terbang antarabangsa ini sudahpun bermula berhampiran bandar Tarnaul, sekitar 10 batu (16 km) daripada Rawalpindi dan Islamabad.

### Lebuh raya

Laluan utama melalui Rawalpindi adalah Jalan Murree. Laluan ini merentasi Rawalpindi dari Barat-Timur lalu menuju ke arah stesyen bukit Murree, yang menjadi tarikan utuma penduduk Rawalpindi sewaktu musim panas. Jalan Murree merupakan di antara jalan raya yang tersibuk di wilayah Punjab, Pakistan.

## Daya Tarikan di Rawalpindi

* Jalan Murree yang terkenal
* Stesen kereta api

## Rujukan

## Pautan luar

* Worldisround.com - Imej-imej Rawalpindi Diarkibkan 2007-12-24 di Wayback Machine
* Sejarah lengkap, foto, peta dan video Rawalpindi